તેઓ ભલે યૂપીએસસી 2015માં ટોપ રેન્કથી પાછળ રહી ગયા હોય, પણ દિલ જીતવામાં સફળ થયા. અમે વાત કરી રહ્યા છીએ 2015 યૂપીએસસીમાં બીજા સ્થાને આવેલા અતહર આમિર ઉલ શફી ખાનની, જેમણે પોતાની બેચની ટોપર ટીના ડાબી સાથે શનિવારે લગ્ન કરી લીધાં. ત્રણ વર્ષ સુધી એકબીજાને ડેટ કર્યા બાદ કાશ્મીરની સુંદર વાદીઓમાં બંને હંમેશા માટે એક થઇ ગયાં છે. બંનેએ કાશ્મીરના સૌથી વધુ લોકપ્રિય ટૂરિસ્ટ ડેસ્ટિનેશન પહલગામમાં લગ્ન કર્યાં. શુક્રવારે સાંજે ટીના પોતાના પેરેન્ટ્સ અને સગા સંબંધીઓ સાથે પગલગામ પહોંચી હતી અને શનિવારે પહલગામના ક્લબમાં અતહર ખાન સાથે લગ્નના બંધનમાં બંધાઇ ગઇ.